ZMEURUL
RUBUS IDAEUS L. - FAM. ROSACEAE

Fr.: Framboisier; G.: Himbeere; M.: Malna; R.: Malina.

Arbust tufos, ghimpos, cu lăstari târâtori, tulpina arcuită spre vârf, frunze cu 3 sau 7 foliole (pe ramurile sterile), foliole ovate cu dinţi neregulaţi pe margine, alb-păroase pe spate, flori albe în inflorescenţe.

Partea utilizată. Fructele şi frunzele (Folium Rubi idaei) ​VII-VIII.

Ecologie, răspândire. Plantă de deal şi munte care creşte prin luminişuri, pe coaste stâncoase, dar în special în tăieturi si doborâturi. Uneori zmeurul este cultivat.

Recoltare. Prin strujire, înainte şi în timpul înfloririi.

Principii active: tanin, flavonoide, vitamina C, acizi organici, minerale.

Acţiune, farmacologică: astringent energic (antidiareic şi antihemoragic); diminuează aciditatea crescută; uşor diuretic, favorizează digestia, normalizează tranzitul intestinal, împiedică manifestările diareice, retrage din umorile corpului toxinele, favorizează eliminarea lor, acţionează asupra epiteliului renal mărind cantitatea de urină, favorizează sudoraţia, elimină spasmele gastrointestinale, elimină senzaţia de încălzire excesivă.

Recomandări majore: enterite, enterocolite, diaree rebelă, astenie, afecţiuni cardiace, digestive, pulmonare, renale, urinare, colica renala, colită cronică, congestie pulmonară, diabet.
Alte recomandări. INT. - Hemoragii (inclusiv în dismenoree, metroragii); gastrite hiperacide; afecţiuni ale aparatului urinar. 
EXT. - Stomatite, laringite.

Mod de administrare. INT. - Infuzie (1 linguriţă la cană), 2 căni pe zi. 
EXT. - Gargară (cu infuzie în concentraţie de 2-3 ori mai mare).

Intră în formula ceaiului aromat.

